André Citroën

Andrė Giustavas Sitrojenas (André Gustave Citroën; 1878 m. vasario 5 d. – 1935 m. liepos 3 d.) – prancūzų išradėjas, pramonininkas. Jis laikomas vienu iš šiuolaikinio automobilių prekybos verslo pradininku.

 Biografija 

A. Sitrojenas gimė 1878 m. vasario 5 d. Paryžiuje, žydų šeimoje.Reynolds, John (1997). Andre Citroen: The Man and the Motor Cars. Basingstoke: Palgrave Macmillan. 1898 m. baigė Paryžiaus politechnikos mokyklą. Vėliau dirbo inžinieriumi, dizaineriu. 1908 m. dirbdamas „Mors“ bendrovėje prisidėjo prie gamybos spartinimo: nuo 125 iki 1200 automobilių per metus. I pasaulinio karo metais perorganizavo gamyklą ginkluotės gamybai, gamino karinius sviedinius. Po karo, „Citroën“ iškilo kaip pirmoji konvejerinio tipo gamykla Europoje. 1919 m. pradėti gaminti pirmieji automobiliai. Gamykla sparčiai plėtėsi, steigė padalinius 1929 m. tapo antruoju pagal dydį automobilių gamintoju pasaulyje.

1934 m. „Citroën“ įmonė bankrutavo, o 1935 m. buvo perorganizuota.

Andrė Sitrojenas organizavo bei rėmė įvairias mokslines ekspedicijas. 1922 m. gruodžio 19 – 1923 m. sausio 7 dienomis surengė 3200 km. ekspediciją per Sacharos dykumą nuo Tugurto (Touggourt, Alžyras) iki Timbuktu (Tombouctou, Malis).https://www.delfi.lt/auto/laisva-pavara/skarabejus-ikvepes-dakaro-rali.d 1931–1932 m. rėmė 13 tūkst. kilomertrų automobilių ralį nuo Beiruto iki Pekino. Jo dėka buvo apšviesta Paryžiaus Triumfo arka ir Santarvės aikštė (Place de la Concorde).André-Gustave Citroën, Encyclopædia Britannica.

Išradėjas mirė 1935 m. liepos 3 d. nuo skrandžio vėžio. Palaidotas Paryžiaus Monparnaso kapinėse.

 Šaltiniai 

Kategorija:Prancūzijos išradėjai
Kategorija:Prancūzijos pramonininkai